ระเบียบกรมสรรพสามิตว่าด้วยการใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีโรงอุตสาหกรรมเครื่องดื่มพ.ศ. ๒๕๖๐ [๑] เพื่อให้การบริหารการจัดเก็บภาษีสรรพสามิตสินค้าเครื่องดื่มที่ใช้ระบบมาตรวัดและระบบคอมพิวเตอร์สื่อสารทางไกลในโรงอุตสาหกรรมเครื่องดื่มเป็นไปอย่างมีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความในมาตรา ๖ (๑) (๒) (๓) (๔) และมาตรา ๑๒๐ แห่งพระราชบัญญัติภาษีสรรพสามิตพ.ศ. ๒๕๖๐อธิบดีกรมสรรพสามิตจึงวางระเบียบเกี่ยวกับการใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีโรงอุตสาหกรรมเครื่องดื่มไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยการใช้ระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีโรงอุตสาหกรรมเครื่องดื่มพ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ ๓ ในระเบียบนี้โรงอุตสาหกรรม หมายความว่าโรงอุตสาหกรรมเครื่องดื่มตามพระราชบัญญัติภาษีสรรพสามิต พ.ศ. ๒๕๖๐ซึ่งได้ติดตั้งระบบมาตรวัดและระบบคอมพิวเตอร์สื่อสารทางไกลในการบริหารการจัดเก็บภาษีเครื่องดื่มผู้ประกอบอุตสาหกรรมเครื่องดื่ม หมายความว่า เจ้าของโรงอุตสาหกรรมและให้หมายความรวมถึงผู้จัดการหรือบุคคลอื่นซึ่งรับผิดชอบในการดำเนินงานของโรงอุตสาหกรรมด้วยเครื่องดื่ม หมายความว่าเครื่องดื่มตามบัญชีท้ายพระราชบัญญัติภาษีสรรพสามิต พ.ศ. ๒๕๖๐ ซึ่งผลิตจากโรงอุตสาหกรรมตามระเบียบนี้ระบบมาตรวัด หมายความว่าระบบที่ใช้ในการตรวจนับจำนวนสินค้าเครื่องดื่มที่ผลิตได้ในโรงอุตสาหกรรมโดยมีอุปกรณ์วิชั่นเซ็นเซอร์ที่ติดตั้งอยู่ที่สายการผลิตเครื่องดื่มในโรงอุตสาหกรรมและมีการส่งข้อมูลผ่านระบบคอมพิวเตอร์สื่อสารทางไกลระหว่างโรงอุตสาหกรรมกับกรมสรรพสามิตอุปกรณ์วิชั่นเซ็นเซอร์ หมายความว่าชุดอุปกรณ์ที่ใช้สำหรับตรวจสอบประเภท ขนาดของเครื่องดื่ม และตรวจนับจำนวนขวดกระป๋อง หีบ ห่อหรือลังของเครื่องดื่มระบบคอมพิวเตอร์สื่อสารทางไกล หมายความว่า ระบบการส่งข้อมูลระหว่าง โรงอุตสาหกรรมกับกรมสรรพสามิตโดยผ่านระบบเครือข่ายอินเทอร์เน็ตสรรพสามิตพื้นที่ หมายความว่าสรรพสามิตพื้นที่ที่โรงอุตสาหกรรมตั้งอยู่เจ้าพนักงานสรรพสามิต หมายความว่าเจ้าพนักงานสรรพสามิตสังกัดสำนักงานสรรพสามิตพื้นที่ที่โรงอุตสาหกรรมตั้งอยู่ข้อ ๔ ให้ผู้อำนวยการสำนักมาตรฐานและพัฒนาการจัดเก็บภาษี๑ รักษาการตามระเบียบนี้หมวด๑หน้าที่ของผู้ประกอบอุตสาหกรรม ข้อ ๕ ผู้ประกอบอุตสาหกรรมเครื่องดื่มที่ใช้ระบบมาตรวัดต้องได้รับการติดตั้งระบบมาตรวัดจากกรมสรรพสามิตหรือที่กรมสรรพสามิตรับรองทุกสายการผลิตและผ่านการทดสอบระบบจากกรมสรรพสามิตแล้วทั้งนี้ไม่รวมถึงสายการผลิตเครื่องดื่มที่ได้รับการยกเว้นภาษีแยกต่างหากจากสายการผลิตเครื่องดื่มที่ต้องเสียภาษีข้อ ๖ ในกรณีที่ผู้ประกอบอุตสาหกรรมเครื่องดื่มจะทำการผลิตสินค้าโดยใช้ระบบมาตรวัดให้ผู้ประกอบอุตสาหกรรมเครื่องดื่ม มีหน้าที่ดังต่อไปนี้๖.๑บันทึกข้อมูลแผนการผลิตสินค้าของโรงอุตสาหกรรมก่อนการผลิตลงในโปรแกรมระบบที่กรมสรรพสามิตกำหนดและหากมีการเปลี่ยนแปลงแก้ไขหรือปรับแผนการผลิตสินค้าให้ผู้ประกอบอุตสาหกรรมเครื่องดื่มแก้ไขข้อมูลที่บันทึกในโปรแกรมระบบก่อนการผลิต๖.๒ บันทึกข้อมูลรายวันลงในโปรแกรมระบบที่กรมสรรพสามิตกำหนดดังนี้(๑) ปริมาณการรับ -จ่ายวัตถุดิบที่ใช้ในการผลิต(๒) ปริมาณการผลิตของเครื่องดื่มทุกประเภทและทุกขนาด(๓) ปริมาณการสูญเสียของสินค้าระหว่างการผลิตของแต่ละรอบการผลิต(Batch)(๔) ปริมาณการนำสินค้าไปใช้ในโรงอุตสาหกรรม(๕) ปริมาณการนำสินค้าออกจากโรงอุตสาหกรรมเพื่อจำหน่ายภายในประเทศและเพื่อส่งออกนอกราชอาณาจักร๖.๓ จัดทำบัญชีและงบเดือนดังนี้(๑) บัญชีประจำวันแสดงการรับและการจ่ายวัตถุดิบภส. ๐๗ - ๐๑ และบัญชีประจำวันแสดงการผลิตและจำหน่าย ภส. ๐๗ - ๐๒ โดยทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้นและเก็บไว้ที่โรงอุตสาหกรรมไม่น้อยกว่าห้าปี พร้อมทั้งเอกสารประกอบการลงบัญชีเพื่อให้เจ้าพนักงานสรรพสามิตสามารถตรวจสอบได้ตลอดเวลา(๒)งบเดือนแสดงรายการเกี่ยวกับวัตถุดิบ การผลิต การจำหน่ายและยอดคงเหลือสินค้า ภส. ๐๗ - ๐๔ส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ ภายในวันที่สิบห้าของเดือนถัดไป โดยผ่านระบบเครือข่ายอินเทอร์เน็ตที่เว็บไซต์กรมสรรพสามิตhttp:// หรือวิธีการอื่นซึ่งได้รับอนุมัติจากสรรพสามิตพื้นที่๖.๔ ในกรณีที่สินค้าเกิดความเสียหายในกระบวนการผลิตให้ผู้ประกอบอุตสาหกรรมเครื่องดื่ม จัดเก็บสินค้าที่เสียหายโดยแยกเก็บไว้ให้ชัดเจนแล้วแจ้งให้สรรพสามิตพื้นที่ทราบก่อนการทำลาย ทั้งนี้หากสรรพสามิตพื้นที่เห็นสมควรจะสั่งให้เจ้าพนักงานสรรพสามิตไปตรวจสอบสินค้าที่เสียหายก่อนการทำลายก็ได้๖.๕ ให้ผู้ประกอบอุตสาหกรรมเครื่องดื่มกดปุ่ม เปิด ก่อนเริ่มการผลิต และกดปุ่ม ปิด เมื่อผลิตเสร็จในแต่ละรอบการผลิตปกติที่อุปกรณ์วิชั่นเซ็นเซอร์๖.๖ ในกรณีที่สินค้าผ่านจุดติดตั้งที่ ๒ แล้วแต่หีบห่อหรือลังเกิดความชำรุดเสียหายและผู้ประกอบอุตสาหกรรมเครื่องดื่มต้องการที่จะนำสินค้ากลับมาบรรจุหีบห่อหรือลังใหม่(Re - Pack) ให้ผู้ประกอบการอุตสาหกรรมเครื่องดื่มนำสินค้ากลับมาบรรจุหีบห่อหรือลังใหม่ได้และให้บันทึกข้อมูลการนำสินค้ากลับมาบรรจุหีบห่อหรือลังใหม่นั้นในโปรแกรมระบบที่กรมสรรพสามิตกำหนดพร้อมทั้งจัดเก็บเอกสารที่เกี่ยวข้องไว้ให้เจ้าพนักงานสรรพสามิตสามารถตรวจสอบได้๖.๗ ในกรณีที่มีการผลิตต่อเนื่องข้ามเดือนผู้ประกอบอุตสาหกรรมเครื่องดื่มต้องตัดยอดการผลิตในวันสิ้นเดือนเพื่อให้ทราบปริมาณการผลิตเครื่องดื่มในแต่ละสายการผลิตของแต่ละเดือนได้อย่างชัดเจนและสามารถตรวจสอบได้โดยง่ายข้อ ๗ กรณีนำเครื่องดื่มที่ชำระภาษีสรรพสามิตแล้วกลับเข้าบริเวณโรงอุตสาหกรรมให้ผู้ประกอบอุตสาหกรรมเครื่องดื่มแยกจัดเก็บไว้เป็นสัดส่วนให้ชัดเจน พร้อมทั้งจัดทำบัญชี รับ จ่าย เครื่องดื่มคงเหลือที่ชำระภาษีแล้วกลับเข้าโรงงานโดยแยกตามประเภท และขนาดของเครื่องดื่มข้อ ๘ กรณีมีการผลิตเครื่องดื่มใหม่เปลี่ยนแปลงบรรจุภัณฑ์ หรือมีการเปลี่ยนแปลงรายละเอียดของบรรจุภัณฑ์ใหม่ผู้ประกอบอุตสาหกรรมเครื่องดื่มต้องแจ้งเป็นหนังสือให้กรมสรรพสามิตทราบโดยผ่านสำนักงานสรรพสามิตพื้นที่ไม่น้อยกว่าสามสิบวันก่อนวันเริ่มผลิตเครื่องดื่มใหม่ก่อนวันเปลี่ยนแปลงบรรจุภัณฑ์ หรือก่อนวันเปลี่ยนแปลงรายละเอียดของบรรจุภัณฑ์พร้อมรายละเอียดและเอกสารดังนี้๘.๑ ชื่อ ประเภท และขนาดของเครื่องดื่ม หรือบรรจุภัณฑ์๘.๒ วัน เวลาที่จะเริ่มผลิตเครื่องดื่ม หรือเปลี่ยนแปลงบรรจุภัณฑ์๘.๓ ตัวอย่างบรรจุภัณฑ์ หรือรายละเอียดของบรรจุภัณฑ์เครื่องดื่มได้แก่ รูปถ่ายฝาและรูปถ่ายบรรจุภัณฑ์ในมุมต่าง ๆ ให้ครบถ้วนข้อ ๙ กรณีเพิ่มสายการผลิตผู้ประกอบอุตสาหกรรมเครื่องดื่มต้องแจ้งเป็นหนังสือให้กรมสรรพสามิตทราบล่วงหน้าไม่น้อยกว่าหกเดือนก่อนเริ่มทำการติดตั้งพร้อมแบบแปลนของสายการผลิตหากผู้ประกอบอุตสาหกรรมเครื่องดื่มไม่ได้แจ้งล่วงหน้าตามที่กำหนดผู้ประกอบอุตสาหกรรมเครื่องดื่มต้องเป็นผู้ออกค่าใช้จ่ายทั้งสิ้นในการติดตั้งระบบมาตรวัดสำหรับสายการผลิตที่เพิ่มขึ้นนั้นในระหว่างการติดตั้งระบบมาตรวัดให้ผู้ประกอบอุตสาหกรรมจัดทำบัญชีแสดงจำนวนสินค้าที่ผลิตได้จากสายการผลิตเพื่อให้เจ้าพนักงานสรรพสามิตทำการตรวจสอบความในวรรคหนึ่งให้ใช้บังคับเมื่อพ้นกำหนดหกเดือนนับแต่วันที่ระเบียบนี้ มีผลใช้บังคับข้อ ๑๐ กรณีมีการเปลี่ยนแปลงหรือย้ายสายการผลิตจากจุดหนึ่งไปอีกจุดหนึ่งผู้ประกอบอุตสาหกรรมเครื่องดื่มต้องแจ้งให้กรมสรรพสามิตทราบโดยผ่านสำนักงานสรรพสามิตพื้นที่พร้อมรายละเอียดและแผนผังที่จะย้าย ก่อนดำเนินการไม่น้อยกว่าสามสิบวันเพื่อจัดเจ้าหน้าที่ไปตรวจสอบ และเมื่อได้รับอนุญาตจากผู้อำนวยการสำนักมาตรฐานและพัฒนาการจัดเก็บภาษี๑ แล้วจึงจะสามารถดำเนินการได้ ทั้งนี้ผู้ประกอบอุตสาหกรรมเครื่องดื่มต้องเป็นผู้ออกค่าใช้จ่ายในการถอดและการติดตั้งอุปกรณ์ระบบมาตรวัดนี้ทั้งหมดโดยอุปกรณ์ระบบมาตรวัดที่ติดตั้งใหม่จะต้องสามารถใช้งานได้ดังเดิมข้อ ๑๑ ผู้ประกอบอุตสาหกรรมเครื่องดื่มต้องเก็บแผนผังแสดงที่ตั้งระบบมาตรวัดและอุปกรณ์วิชั่นเซ็นเซอร์ของแต่ละสายการผลิตไว้ณ โรงอุตสาหกรรมข้อ ๑๒ ผู้ประกอบอุตสาหกรรมเครื่องดื่มต้องดูแลสงวนรักษาไว้ซึ่งระบบมาตรวัดตราหรือสิ่งที่ติดอยู่กับระบบมาตรวัดและอุปกรณ์วิชั่นเซ็นเซอร์ซึ่งกรมสรรพสามิตได้ติดตั้งไว้ในโรงอุตสาหกรรมให้อยู่ในสภาพเรียบร้อยและพร้อมใช้งานตลอดเวลาโดยใช้ความระมัดระวังกรณีที่ระบบมาตรวัดตราหรือสิ่งที่ติดอยู่กับระบบมาตรวัดและอุปกรณ์วิชั่นเซ็นเซอร์ชำรุด เสียหายอันเกิดจากความจงใจหรือประมาทเลินเล่อของผู้ประกอบอุตสาหกรรมเครื่องดื่มให้ผู้ประกอบอุตสาหกรรมเครื่องดื่มรับผิดชอบค่าใช้จ่ายในการซ่อมแซมให้สามารถใช้งานเป็นปกติข้อ ๑๓ หากผู้ประกอบอุตสาหกรรมเครื่องดื่มพบความผิดปกติของอุปกรณ์ระบบมาตรวัดให้ผู้ประกอบอุตสาหกรรมเครื่องดื่มแจ้งเป็นหนังสือให้กรมสรรพสามิตทราบโดยผ่านสำนักงานสรรพสามิตพื้นที่โดยทันทีข้อ ๑๔ ผู้ประกอบอุตสาหกรรมต้องยินยอมให้บุคคลอื่นที่กรมสรรพสามิตมอบหมายเป็นหนังสือเข้าไปในโรงอุตสาหกรรมเครื่องดื่มเพื่อดำเนินการดังนี้๑๔.๑ เก็บภาพผลิตภัณฑ์เครื่องดื่มใหม่ในสายการผลิต๑๔.๒ แก้ไขซ่อมแซม และบำรุงรักษาระบบมาตรวัดหรืออุปกรณ์วิชั่นเซ็นเซอร์๑๔.๓ อื่น ๆที่เกี่ยวข้องกับระบบมาตรวัดหรืออุปกรณ์วิชั่นเซ็นเซอร์หมวด๒การใช้ระบบมาตรวัดในการบริหารการจัดเก็บภาษีเครื่องดื่ม ข้อ ๑๕ ก่อนการนำระบบมาตรวัดมาใช้ในการบริหารการจัดเก็บภาษีเครื่องดื่มของแต่ละโรงอุตสาหกรรมให้เจ้าพนักงานสรรพสามิต ร่วมกับผู้ประกอบอุตสาหกรรมเครื่องดื่ม ดำเนินการตรวจสอบและนับจำนวนเครื่องหมายแสดงการเสียภาษีจดทะเบียนรวมทั้งสินค้าเครื่องดื่มที่ได้มีการชำระภาษีแล้ว ที่เก็บอยู่ในโรงอุตสาหกรรมและบันทึกไว้เป็นหลักฐานเพื่อนำมาพิจารณาประกอบการชำระภาษีเครื่องดื่มข้อ ๑๖ การใช้ระบบมาตรวัดในแต่ละสายการผลิตให้เป็นดังนี้๑๖.๑ กำหนดให้ตัวเลขที่ได้จากชุดอุปกรณ์วิชั่นเซ็นเซอร์หลังจากการบรรจุและปิดฝาเสร็จสิ้นแล้วในสายการผลิต เรียกว่าเป็นจุดที่ ๑๑๖.๒ กำหนดให้ตัวเลขที่ได้จากชุดอุปกรณ์วิชั่นเซ็นเซอร์หลังจากการบรรจุหีบห่อหรือลังเรียบร้อยแล้วในสายการผลิต เรียกว่าเป็นจุดที่ ๒ข้อ ๑๗ ให้เจ้าพนักงานสรรพสามิตดำเนินการตรวจสอบบัญชีและตัวเลขที่ได้จากระบบมาตรวัดเปรียบเทียบกับรายงานงบเดือนของผู้ประกอบอุตสาหกรรมเครื่องดื่มโดยนำตัวเลขจากระบบมาตรวัดที่ได้จากจุดที่ ๑และจุดที่ ๒ มาตรวจสอบเปรียบเทียบกับจำนวนเครื่องดื่มที่ผู้ประกอบอุตสาหกรรมเครื่องดื่มผลิตได้จริงหากมีความแตกต่างมากผิดปกติให้ตรวจสอบหาสาเหตุของความผิดปกตินั้นโดยทันทีและรายงานให้กรมสรรพสามิตทราบข้อ ๑๘ ให้เจ้าพนักงานสรรพสามิตตรวจนับจำนวนสินค้าเครื่องดื่มคงเหลือในโรงอุตสาหกรรมเป็นประจำอย่างน้อย ๖เดือนครั้งข้อ ๑๙ การปฏิบัติตามระเบียบ ข้อ ๑๗ และข้อ ๑๘ นั้นให้เจ้าพนักงานสรรพสามิตปฏิบัติตามคู่มือการปฏิบัติงานการใช้ระบบมาตรวัดและคอมพิวเตอร์สื่อสารทางไกลหมวด๓คุณสมบัติของอุปกรณ์ที่ติดตั้งและจุดติดตั้ง ข้อ ๒๐ คุณสมบัติของอุปกรณ์ที่ติดตั้งและจุดติดตั้ง๒๐.๑ อุปกรณ์ระบบคอมพิวเตอร์สื่อสารทางไกล ซึ่งติดตั้ง ณโรงอุตสาหกรรมประกอบด้วย๒๐.๑.๑ เครื่องคอมพิวเตอร์แม่ข่าย (Computer Sever) พร้อมระบบปฏิบัติการ(Operating system) ทำหน้าที่รวบรวมข้อมูลของชุดอุปกรณ์วิชั่นเซ็นเซอร์๒๐.๑.๒ อุปกรณ์สำหรับถอดรหัสที่สามารถทำงานร่วมกับระบบบริหารจัดการคีย์ (Key Management System) เพื่อใช้ในการเข้ารหัส (Encryption) และถอดรหัสข้อมูล (Decryption) ที่ติดตั้งอยู่ที่กรมสรรพสามิต๒๐.๑.๓ เครื่องสำรองไฟฟ้า (Uninterruptible Power Supply:UPS) สำหรับสำรองไฟฟ้าให้กับอุปกรณ์ระบบคอมพิวเตอร์ซึ่งติดตั้ง ณ โรงอุตสาหกรรม และสามารถจ่ายกระแสไฟฟ้าได้ต่อเนื่องอย่างน้อย ๑๐นาที กรณีระบบไฟฟ้าขัดข้อง๒๐.๑.๔ อุปกรณ์กระจายสัญญาณ (Switch) ของระบบ มีช่องเชื่อมต่อเครือข่ายและมีความเร็วในการรับส่งข้อมูลที่เพียงพอ๒๐.๑.๕อุปกรณ์รักษาความปลอดภัยเครือข่าย (Firewall) ทำหน้าที่รักษาความปลอดภัยบนเครือข่ายเพื่อใช้ในการตรวจสอบและป้องกันการบุกรุกจากภายนอก๒๐.๑.๖ อุปกรณ์ทั้งหมดจะต้องติดตั้งอยู่ในตู้ Rack ขนาดมาตรฐานและมีอุปกรณ์สำหรับควบคุมเครื่องคอมพิวเตอร์แม่ข่าย๒๐.๒ ชุดอุปกรณ์วิชั่นเซ็นเซอร์สำหรับติดตั้งในสายการผลิตจุดที่ ๑เพื่อตรวจสอบชนิดขนาดของผลิตภัณฑ์และตรวจนับจำนวนขวดหรือกระป๋องที่ผ่านชุดอุปกรณ์ประกอบด้วย๒๐.๒.๑ อุปกรณ์คอนโทรลเลอร์ (Controller) หรือคอมพิวเตอร์ (Computer) ที่มีซอฟแวร์สำเร็จรูปในการวิเคราะห์ประมวลผลภาพ (Image Processing) และสามารถทำงานร่วมกับอุปกรณ์ถ่ายภาพ (Vision Camera)๒๐.๒.๒ อุปกรณ์ PLC (Programmable Logic Controller) ทำหน้าที่ในการควบคุมอุปกรณ์ถ่ายภาพให้ถ่ายภาพผลิตภัณฑ์และควบคุมอุปกรณ์เซ็นเซอร์เพื่อนับจำนวนผลิตภัณฑ์ที่ผ่านอุปกรณ์เซ็นเซอร์และส่งข้อมูลการนับไปยังเครื่องคอมพิวเตอร์แม่ข่ายผ่านระบบสื่อสารข้อมูลภายในโรงอุตสาหกรรม๒๐.๒.๓ อุปกรณ์ถ่ายภาพ (Vision Camera) ทำหน้าที่ในการถ่ายภาพผลิตภัณฑ์โดยอุปกรณ์ถ่ายภาพ ต้องสามารถถ่ายภาพสีได้ และสามารถจับภาพผลิตภัณฑ์ที่เคลื่อนที่อยู่บนสายพานลำเลียงของสายการผลิตที่ติดตั้ง๒๐.๒.๔ อุปกรณ์เซ็นเซอร์ (Sensor) ทำหน้าที่นับจำนวนผลิตภัณฑ์ที่เคลื่อนที่อยู่บนสายพานลำเลียงของสายการผลิตที่ติดตั้งและจะต้องติดตั้งอุปกรณ์เซ็นเซอร์อย่างน้อย๒ ตัว เพื่อใช้เป็นอุปกรณ์สำรองในกรณีที่มีอุปกรณ์เซ็นเซอร์ตัวใดตัวหนึ่งเสีย๒๐.๓ ชุดอุปกรณ์วิชั่นเซ็นเซอร์สำหรับติดตั้งในสายการผลิตจุดที่ ๒เพื่อตรวจสอบขนาดหีบห่อหรือลังและตรวจนับจำนวนหีบห่อหรือลังที่ผ่านอุปกรณ์ประกอบด้วย๒๐.๓.๑ อุปกรณ์คอนโทรลเลอร์ (Controller) หรือคอมพิวเตอร์ (Computer) ที่มีซอฟแวร์สำเร็จรูปในการวิเคราะห์ประมวลผลภาพ (Image Processing) และสามารถทำงานร่วมกับอุปกรณ์ถ่ายภาพ (Vision Camera)๒๐.๓.๒ อุปกรณ์ PLC (Programmable Logic Controller) ทำหน้าที่ในการควบคุมอุปกรณ์ถ่ายภาพให้ถ่ายภาพผลิตภัณฑ์และควบคุมอุปกรณ์เซ็นเซอร์เพื่อนับจำนวนผลิตภัณฑ์ที่ผ่านอุปกรณ์เซ็นเซอร์และส่งข้อมูลการนับไปยังเครื่องคอมพิวเตอร์แม่ข่ายผ่านระบบสื่อสารข้อมูลภายในโรงอุตสาหกรรม๒๐.๓.๓ อุปกรณ์ถ่ายภาพ (Vision Camera) ทำหน้าที่ในการถ่ายภาพบรรจุภัณฑ์โดยอุปกรณ์ถ่ายภาพ สามารถถ่ายภาพสีได้ และสามารถจับภาพบรรจุภัณฑ์ที่เคลื่อนที่อยู่บนสายพานลำเลียงของสายการผลิตที่ติดตั้ง๒๐.๓.๔ อุปกรณ์เซ็นเซอร์ (Sensor) ทำหน้าที่นับจำนวนผลิตภัณฑ์ที่เคลื่อนที่อยู่บนสายพานลำเลียงของสายการผลิตที่ติดตั้งและจะต้องติดตั้งอุปกรณ์เซ็นเซอร์อย่างน้อย๒ ตัว เพื่อใช้เป็นอุปกรณ์สำรองในกรณีที่มีอุปกรณ์เซ็นเซอร์ตัวใดตัวหนึ่งเสีย๒๐.๔ระบบสื่อสารข้อมูลทางไกลระหว่างโรงอุตสาหกรรมกับกรมสรรพสามิตจะต้องมีความเร็วในการสื่อสารไม่น้อยกว่า๑ Mbps ทั้งด้านรับและด้านส่ง๒๐.๕ ระบบสื่อสารข้อมูลภายในโรงอุตสาหกรรมจะต้องเชื่อมต่อกับอุปกรณ์กระจายสัญญาณ และอุปกรณ์คอนโทรลเลอร์ (Controller) หรือคอมพิวเตอร์ (Computer) ที่มีการติดตั้ง ณสายการผลิตของโรงอุตสาหกรรมข้อ ๒๑ จุดติดตั้งและจำนวนของอุปกรณ์วิชั่นเซ็นเซอร์ในแต่ละสายการผลิตเครื่องดื่มจะต้องติดตั้งอุปกรณ์วิชั่นเซ็นเซอร์เพื่อนับจำนวนเครื่องดื่มที่ผลิตได้ของแต่ละสายการผลิต จำนวน ๒ จุด ๆ ละ ๑ ชุดอุปกรณ์ดังนี้๒๑.๑ จุดติดตั้งที่ ๑ ณ จุดบรรจุเครื่องดื่มต้องติดตั้งอุปกรณ์วิชั่นเซ็นเซอร์หลังจากที่ได้มีการบรรจุเครื่องดื่มและปิดฝาแล้วโดยติดตั้งให้ใกล้เครื่องปิดฝาให้มากที่สุดเท่าที่จะเป็นไปได้โดยจะต้องติดตั้งก่อนเครื่องพิมพ์วันที่ (Date Code) และก่อนจุดตรวจสอบผลิตภัณฑ์ (QC) ของทุกสายการผลิตเครื่องดื่ม๒๑.๒ จุดติดตั้งที่ ๒ ณ จุดบรรจุผลิตภัณฑ์ลงลัง (Packing) ต้องติดตั้งอุปกรณ์วิชั่นเซ็นเซอร์ หลังจากที่ได้บรรจุเครื่องดื่มลงลังหรือหีบห่อเรียบร้อยแล้ว ในจุดที่เหมาะสมและหลีกเลี่ยงจุดที่อาจจะมีผลิตภัณฑ์ติดกันเป็นจำนวนมากได้โดยจะต้องติดตั้งก่อนเครื่องยกผลิตภัณฑ์ขึ้นบนพาเลทหมวด๔การบำรุงรักษาและการจัดหาเครื่องมือ อุปกรณ์ และอะไหล่ ระบบมาตรวัดและการจัดจ้างบุคคลภายนอก ข้อ ๒๒ ให้กลุ่มพัฒนาและตรวจสอบทางเทคนิคและสำนักบริหารการคลังและรายได้มีหน้าที่รับผิดชอบร่วมกันในการบำรุงรักษาเครื่องมืออุปกรณ์ และอะไหล่ระบบมาตรวัด รวมถึงเก็บรักษาแบบแปลนและแผนผังการติดตั้งระบบมาตรวัดข้อ ๒๓ ในการจัดซื้อเครื่องมือ อุปกรณ์ อะไหล่ และการจัดจ้างบุคคลภายนอกในการบำรุงรักษาหรือซ่อมแซมหรือเพื่อการใดๆ เกี่ยวกับระบบมาตรวัด ให้สำนักบริหารการคลังและรายได้เป็นผู้ดำเนินการโดยหารือกลุ่มพัฒนาและตรวจสอบทางเทคนิค และสำนักมาตรฐานและพัฒนาการจัดเก็บภาษี ๑คัดเลือกหน่วยงานราชการหรือหน่วยงานเอกชนที่มีประสบการณ์ในการบำรุงรักษาและซ่อมแซม แล้วแต่กรณี ทั้งนี้ให้ดำเนินการตามระเบียบสำนักนายกรัฐมนตรีว่าด้วยการพัสดุข้อ ๒๔ ให้สำนักบริหารการคลังและรายได้จัดทำประวัติการบำรุงรักษาและซ่อมแซมอุปกรณ์ระบบมาตรวัดให้เป็นปัจจุบันหมวด๕บทเฉพาะกาล ข้อ ๒๕ การดำเนินการใดๆ เกี่ยวกับการใช้ระบบมาตรวัดและระบบคอมพิวเตอร์สื่อสารทางไกลในโรงอุตสาหกรรมเครื่องดื่มที่ได้ดำเนินการไว้ก่อนวันที่ระเบียบนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๒๘สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๑๘ (เล่มที่ ๑)/๒๔พฤษภาคม ๒๕๖๑